# Tool

### от Уикипедия, свободната енциклопедия

Tool
Tool на концерт през 2006.
Информация
От | Лос Анджелис, Калифорния, САЩ
Стил | Прогресив рок Арт рок Алтърнатив Метъл Прогресив метъл[1]
Години на активност | 1990 - до наши дни
Музикален издател | Zoo Entertainment Volcano II Tool Dissectional
Участва също в | A Perfect Circle Green Jellÿ Peach Pigmy Love Circus Puscifer
Tapeworm
Уебсайт | Toolband.com

Tool е американска рок група, създадена през 1990 в Лос Анджелис, Калифорния, състояща се от барабаниста Danny Carey, басиста Justin Chancellor, китариста Adam Jones и вокалиста Maynard James Keenan.

Изгряващи с тежък хеви метъл звук с първия си студиен запис, Tool по-късно се издигат до върха на алтърнатив метъла с издаването на втория им студиен албум Ænima през 1996. След продължителната еволюция в музиката им, визуалните изкуства и дълбоки послания за индивидуална еволюция в текстовете на Lateralus (2001) и последният им албум 10,000 Days (2006), Tool са определяни като неподчиняваща се на определени стилове група и важна част от прогресив и арт рока.

Музиката им е белязана от противоречиви отнощения между групата и днешната музикална индустрия, което често рефлектира под формата на нестандартно дълги и сложни произведения, противоречиви и абстрактни текстове, неортодоксални видео клипове, цензура, и продължителната битка на групата за необезспокояван личен живот.

Tool са получили универсално признание от фенове и критици, печелили са награди Grammy, провеждат световни турнета и продуцират албуми, оглавяващи чартовете в различни държави. В паузите между издаването на албуми, групата си взима дълги почивки, които позволяват съвместна работа с други музиканти и артисти за създаване на уникални обложки на албуми, сложни светлинни шоута и известни странични проекти.

## [редактиране] История

### [редактиране] Началото (1990-1995)

През 80те бъдещите членове на Tool вече живеят в Лос Анджелис. Paul d'Amour и Adam Jones искат да работят във филмовата индустрия, докато Maynard James Keenan учи изкуства и по-късно работи като редекоратор Tна магазини. Danny Carey работи като барабанист на Green Jelly, Carole King и Pigmy Love Circus. Keenan и Jones са запозвати от общ приятел и започват да свирят заедно в края на 80те. По това време Carey живее над Keenan и е запознат с Jones от Tom Morello, приятел на Jones от училище. Carey се включва към групата, а по-късно се присъединява и басиста Paul d'Amour. След три месеца Tool подписват договор с Zoo Entertainment.

Zoo Entertainment издават Opiate през Март 1992, извличайки името от заглавието на известното есе на Карл Маркс 'Религията е опиума на масите'. EP-то съдържа 'най-тежките' 6 песни, които групата е написала до този момент, със синглите Hush и Opiate. Направен е видео клип на Hush, който да промотира сингъла, в който членовете на групата са голи, покриващи само гениталиите си с често срещаните Parental Advisory (родителски контрол) лепенки и със залепени със скоч усти. Видеото е протест срещу PMRC (Parents Music Resource Center) - организяция подкрепяща цензурата в музиката по това време.

За да промотират Opiate, групата прави турнета с Rollins Band, Skitzo, Fishbone и Rage Against The Machine, които провокират позитивни отзиви и дава силен старт на музикалната им кариера. Следващата година Tool издават първия си дългосвирещ студиен албум, - Undertow (1993), съдържащ песни, по-голямата част от които написани по времето на Opiate. Турнето продължава по план, с изключение на Май 1993. Обявен и концерт в Garden Pavilion в Холивуд, но в последната минута Tool научават, че залата принадлежи на Сциентоложката църква на Л. Рон Хъбърд, което противоречи на философията на групата, че човек не трябва да вярва в неща, които ограничават развитието му като човещко същество. Keenan прекарва по-голямата част от щоуто издавайки овчи звуци на микрофона. През 1993 Tool са наети за концерт на втората сцена на Lollapalooza, на скоро са преместенти на главната сцена поради успеха и известността им. Това дава положителен ефект върху популярността на Undertow и през Декември 1993 албума е сертифициран със златен статут от RIAA, а през Септември с платинен.

Групата получава негативни отзиви след издаването на сингъла Prison Sex през 1994 и видео клипа към него, изцяло режисиран и сътворен от китариста Adam Jones. Поради символичните послания намекващи насилие над деца, Американският отдел на MuchMusic поставя групата под съмнение и обявява клипа за обиден и MTV спира излъчването само му след няколко представяния.

Скоро след записването на втория албум, Tool премивават през първата и единствена до днес промяна в състава си. През септември 1995, Paul d'Amour напуска групата. Justin Chancellor от английската група Peach e избран да замести d'Amour пред съперници като Scott Reeder от Kyuss.

### [редактиране] Ænima, правни премеждия, A Perfect Circle и Salival (1996–2000)

След присъединяването на Justin Chancellor, Tool завършват вече започнатия Ænima, издаден през октомври 1996. Първият сингъл, Stinkfist, получава малко излъчвания и е съкратен от радио програмите. MTV преименува видео клипа от Stinkfist на Track #1 заради двусмисленото значение и текста на песета е променен. В отговор на оплаквания на фенове за цензурата, Matt Pinfield, водещият на предаването 128 Minutes, изразява съжаленията си размахвайки юмрук пред лицета си в ефир (от Stinkfist: fist - юмрук), докато обяснява причината за промяната.

Комика Bill Hicks е дългогодищно вдъхновение за групата и е вписан в обложката на Undertow. Две години и половина преди издаването на Ænima Bill Hicks умира, в резултат на което албума е посветен на него. По това време групата смята да даде по-голяма гласност на идеите на Hicks, тъй като смятат, че "подкрепят близки вярвания. Единството е философския център. Еволюция. Промяна." Последната песен от Ænima, "Third Eye", в която се пее за войната на правителството на САЩ срещу наркотиците, започва с откъс от представления на Hicks, а припева на Ænima и обложката та албума съдържат препратки към идеята на Hicks за Калифорния пропадаща в океана, както и скеч за омразата му към Лос Анджелис. Ænima печели на Tool първата им награда Grammy.

Групата започва турне в подкрепа на Ænima през октомври 1996, две седмици след издаването му. След редица концерти в САЩ и Европа Tool се отправят към Австралия в края на март 1997. На 1 Април 1997 групата прави първата от поредица противоречиви първоаприлски шеги, обявявайки на полу-официалния сайт toolshed.down.net:

"... по време на турне в Австралия автобуса на Tool е претърпял сериозно проишествие. По първоначалви данни от Zoo Entertainment поне трима от членовете на групата са в тежко състояние с опасност за живота."

Шегата предизвиква огромно внимание, като е обявена по радиостанции и MTV. По късно е обявено, че "toolshed.down.net повече няма да се задоволява с глупави шеги в бъдещето". Турнето продължава още на следващия ден. Пре завръщането си в Америка Tool свирят на Lollapalooza '97 през юли, този път като хедлайнери, предизвиквайки хвалбите на New York Times:

"Tool се завръщат триумфално на Lollapalooza след представянето си ва по-малката сцена през 1997. Сега Tool са главната атракция на фестивала, който се бори да дапази първоначалната си цел. [...] Tool използват разбиваща табута визия в песни преминаващи от горчиви порицания до нихилистични осъждания. Музиката им усъвършенства затруднения разкош на грънджа."

Същата година Volcano Records - наследника на вече несъществуващия Zoo Entertainment, завежда дело срещу Tool за нарушения по договора. Tool се търсили предложения от други музикални лейбъли, което според Volcano нарушава договора. След като Tool завеждат контрадело, твърдейки че Volcano са се провалили да използват опция за подновяване на договора, двете страни рещават проблема извън съда. Този сблъсък подлага Tool на голямо напрежение и те отлагат работата по средващия албум. През това време Кийнън основава нова група, A Perfect Circle, с дългогодишния китарен техник на Tool Били Хауърдел и членове на известните групи Marilyn Manson, Primus, Failure, The Smashing Pumpkins, Nine Inch Nails и The Vandals.

Заради страничния проект на Мейнърд Джеймс Кийнън се появават слухове за разпадането на Tool, които приключват с издаването на бокс сета Salival (2000) на CD/VHS и CD/DVD. CD-то съдържа една нова авторска песен, една кавър версия на "No Quarter" на Led Zeppelin, концертна кавър версия на "You Lied" на Peach и концертни изпълнения на стари песни на Tool с различен аранжимент. VHS и DVD версиите съдържат четири видео клипа и клипа на "Hush" като бонус на DVD-то. Въпреки че за Salival не са предвидени сингли, скритата песен "Maynard's Dick" (която е написана още по времето на Opiate) бива често излъчвана по FM радиостанции под заглавието "Maynard's Dead".

### [редактиране] Lateralus, слухове и DVD сингли (2001-2005)

През Януари 2001, на слуховете по отношение на Tool е вдъйнат нов живот след обявяването на новия им албум, Systema Encéphale, заедно със списък на песните, пълен със странни и езотерични заглавия като "Riverchrist", "Numbereft", "Encephatalis", "Musick" и "Coeliacus". Из мрежите за споделяне на файлове като Napster се появяват фалшиви песни със същите заглавия. По това време члевовете на Tool критикуват открито мрежи като Napster заради негативното им влияние върху върху не толкова известни идпълнители, които са зависими от успеха на продажбите, за да продължат кариерата си. Кийнън споделя в интервю за NY Rock през 2000 следното:

"Мисля, че има много други индустрии, които заслужават да бъдат съсипани. Тези, които са ощетени от MP3ките са не толкова големите компании, колкото аристите, които се опитват да пищат музика."

Месец по-късно Tool разкриват, че новият албум всъщност ще се казва Lateralus, и че името Systema Encéphale и траклиста са само уловка за музикалните списания и уебсайтове. Lateralus съдържа песни, дълги средно шест и половина минути, водени от видеоклипът към "Parabola" с десет и половина минути, поставящ поредното предизвикателство към фенове и музикални медии.

Албумът е успешен и достига #1 в Billboard топ 200 албуми в пърната си седмица. Tool печелят втората си награда Grammy за най-добро метъл представяне на 2001 за песента "Schism". В речта при приемане на наградата барабаниста Дани Кери благодари на майка си и Сатаната, докато басиста Джъстин Ченсълър завършва с: "Искам да благодаря на баща ми, че спи с майка ми."

Следва дълго турне през 2001 и 2002 в подкрепа на Lateralus, включващо мини-турне от 10 концерта с King Crimson през август 2001, по време на което прогресив рок ветераните откриват шоутата на Tool. По време на концерт в Red Rocks Amphitheatre Кийнън споделя: "Да съм на една сцена с King Crimson за мен е като за Lenny Kravitz да свири с Led Zeppelin, или за Britney Spears на една сцена с Debbie Gibson." Турнета завършва на 24 ноември 2002 в Лонг Бийч, Калифорния.

Въпреки че края на турнето изглежда като началото на поредната дълга пауза ца Tool, те не остават съвсем неактивни. Докато Кийнън записва с A Perfect Circle, останалите членове на групата пускат интервю и нов материал достъпен само за фен-клуба. На 31 март, 2005, официалният уебсайт шокира феновете, като обявява, че "Мейнърд е открил Исус Христос" и ще преустанови записването на нов материал с Tool вероятно перманентно. Кърт Лоудър от MTV се свързва с Кийнън по e-mail, искайки потвърждение. Огтоворът на Кийнън е "ха-ха". На 7 април официалният сайт съобщава, че всичко е било първоаприлска шега и записите продължават.

Взето от „http://bg.wikipedia.org../../../t/o/o/Tool.html“.

Категории: Музикални групи | Американски музикални групи | Рок групи

##### Views

- Статия
- Беседа
- Текуща версия

##### Търсене

##### На други езици

- Català
- Česky
- Deutsch
- English
- Español
- Suomi
- Français
- Bahasa Indonesia
- Italiano
- Lietuvių
- Nederlands
- ‪Norsk (bokmål)‬
- Polski
- Русский
- Slovenčina
- Svenska
- Türkçe